1.  ความเสี่ยงจากความขัดแย้งทางผลประโยชน์

ภายหลังจากที่บริษัทได้ทำการปรับโครงสร้างหนี้กับสถาบันการเงินทั้งสองแห่งเสร็จสิ้นในปี 2551
บริษัทได้หันมาทำงานในธุรกิจพัฒนาอสังหาริมทรัพย์ โดยพิจารณาจากโครงการต่าง ๆ ที่มีศักยภาพ
ในปี 2552 บริษัทได้ตกลงทำสัญญาซื้อทรัพย์สินกับ บริษัท ณุศาศิริ แกรนด์ จำกัด (มหาชน)
เป็นห้องชุดจำนวน 50 ห้องชุด และที่ดิน จำนวน 200 โฉนด มีมูลค่ารวม 2,100 ล้านบาท
และบริษัท เค เอ็ม พี พร็อพเพอร์ตี้ จำกัด เป็นที่ดิน จำนวน 125 โฉนด มีมูลค่ารวม จำนวน 390
ล้านบาท ภายหลังจากกิจการซื้อทรัพย์สินจากทั้งสองบริษัทจนเสร็จสิ้นแล้ว
ทั้งสองบริษัทยังมีโครงการพัฒนาอสังหาริมทรัพย์อื่น ๆ
ที่อาจเกิดความขัดแย้งด้านผลประโยชน์ที่ไม่ได้ขายให้แก่บริษัท ดังนั้น
เพื่อขจัดความขัดแย้งทางผลประโยชน์ที่จะเกิดขึ้น
ทั้งสองบริษัทจะต้องทำหนังสือให้คำรับรองในการที่จะไม่เข้าเป็นหุ้นส่วนหรือเข้าถือหุ้นไม่ว่าโดยตนเองหรือบุคคลที่เกี่ยวข้อง
หรือบริษัทอื่นที่ประกอบธุรกิจใด ๆ อันมีสภาพอย่างเดียวกันและเป็นการแข่งขันกับกิจการ
และขจัดความขัดแย้งทางผลประโยชน์ให้เสร็จก่อนวันที่หลักทรัพย์ของกิจการจะกลับเข้าไปมีสถานะเป็นหลักทรัพย์ที่ซื้อขายในตลาดหลักทรัพย์แห่งประเทศไทยัจจุบันบริษัทกำลังอยู่ระหว่างการพิจารณาดำเนินธุรกิจด้านอสังหาริมทรัพย์
ซึ่ง0000000000000000000000000000000000000000000000000โคร

2.  ความเสี่ยงจากการที่หุ้นสามัญของบริษัทอาจถูกเพิกถอนจากการเป็นหลักทรัพย์จดทะเบียน

เมื่อวันที่ 15 พฤศจิกายน 2548
ตลาดหลักทรัพย์แห่งประเทศไทยได้สั่งห้ามการซื้อขายหลักทรัพย์ของบริษัทฯเนื่องจากผลการดำเนินงานที่ขาดทุนบริษัทฯได้มีหนังสือขอผ่อนผันระยะเวลาการฟื้นฟูกิจการไปยังตลาดหลักทรัพย์ฯ
เมื่อวันที่ 8 มีนาคม 2549 หากคณะกรรมการตลาดหลักทรัพย์ฯ
พิจารณาไม่ผ่อนผันให้ขยายเวลาการฟื้นฟูกิจการ
หรือหากบริษัทฯไม่สามารถดำเนินการให้พ้นเหตุเพิกถอนได้ภายในเงื่อนไขและระยะเวลาที่คณะกรรมการตลาดหลักทรัพย์ฯกำหนดหลักทรัพย์ของบริษัทฯอาจถูกเพิกถอนจากการเป็นหลักทรัพย์จดทะเบียน
และเมื่อวันวันที่ 22 ธันวาคม 2549 ตลาดหลักทรัพย์ฯ
ได้แจ้งเพิ่มเหตุเข้าข่ายอาจถูกเพิกถอนจากการเป็นหลักทรัพย์จดทะเบียนอีกเหตุหนึ่ง
ตามข้อบังคับเรื่องการเพิกถอนหลักทรัพย์จดทะเบียน พ.ศ. 2542 ข้อ 9(6) (ก) และ (ข)
เนื่องด้วย บริษัทฯมีการหยุดประกอบกิจการเกือบทั้งหมด และสินทรัพย์
ที่ใช้ในดำเนินงานของบริษัทฯได้ลดลงอย่างมีนัยสำคัญ ทั้งนี้
เพราะบริษัทฯได้หยุดการผลิตทั้งหมดทั้งในส่วนโรงปั่นด้ายโรงทอผ้า
และฝ่ายอื่นๆที่เกี่ยวข้องในไตรมาสที่ 1 ปี 2549
และได้หยุดการผลิตในแผนกการ์เม้นท์เมื่อสิ้นไตรมาสที่ 2 ปี 2549
รวมทั้งบริษัทได้จำหน่ายเครื่องจักรที่ใช้ในการผลิตออกไปเพื่อชำระหนี้และเป็นเงินทุนหมุนเวียน ในปี
2550 บริษัทได้ขายสินทรัพย์ที่ใช้ในการดำเนินการของบริษัทในเดือนธันวาคม 2551

อย่างไรก็ตามในที่ประชุมวิสามัญผู้ถือหุ้น เมื่อวันที่ 28 กรกฏาคม 2552
ได้มีมติอนุมัติการซื้อทรัพย์สินเพื่อดำเนินธุรกิจอสังหาริมทรัพย์
ซึ่งจะทำให้บริษัทกลับมาซื้อขายในหมวดปกติได้อีกครั้ง

ต่อมาเมื่อวันที่ 10 มีนาคม 2554 ตลาดหลักทรัพย์แห่งประเทศไทย
ได้ประกาศให้บริษัทฯอยู่ในกลุ่มบริษัทที่แก้ไขการดำเนินงานไม่ได้ภายในกำหนด (Non-Performing
Group: NPG) และประกาศชื่อเป็นบริษัทที่อยู่ใน NPG ระยะที่ 1
และให้ระยะเวลาบริษัทในการแก้ไขเหตุแห่งการเพิกถอน 3 ปี นับตั้งแต่ 10 มีนาคม 2554
หากบริษัทไม่สามารถดำเนินการให้มีคุณสมบัติพ้นเหตุเพิกถอนภายในระยะเวลาที่กำหนด
ตลาดหลักทรัพย์ฯจะเสนอคณะกรรมการตลาดหลักทรัพย์ฯเพื่อพิจารณาอนุมัติการเพิกถอนหลักทรัพย์ของบริษัทต่อไป

ดังนั้น ผู้ลงทุนจึงมีความเสี่ยงจากการที่หุ้นสามัญของบริษัทฯอาจถูกเพิกถอนจากการเป็นหลักทรัพย์
จดทะเบียน ซึ่งอาจทำให้ขาดสภาพคล่องในการซื้อขายหุ้นสามัญของบริษัท
หรืออาจไม่ได้รับผลตอบแทนตามที่คาดหวังไว้
ปัจจุบันจัดเป็นบริษัทในกลุ่มที่แก้ไขการดำเนินงานไม่ได้ตามกำหนด (Non-Performing Group)
ซึ่งบริษัทจะสามารถย้ายกลับสู่หมวดปกติได้เมื่อดำเนินการให้มีคุณสมบัติตามหลักเกณฑ์ที่ตลาดหลักทรัพย์กำหนด

3.  ความเสี่ยงจากปัจจัยภายนอก

บริษัทฯ มีความเสี่ยงจากการลงทุนและการดำเนินงานอันเกี่ยวเนื่องมาจากปัจจัยภายนอก
ไม่ว่าจะเป็นจาก นโยบายของรัฐบาล จากสภาวะทางการเมือง กฎหมาย
และจากภาวการณ์ตกต่ำทางเศรษฐกิจในรอบปีที่ผ่านมา การเปลี่ยนแปลงของราคาน้ำมัน
อัตราดอกเบี้ยอยู่ในแนวโน้มขาขึ้นและราคาที่ดิน วัสดุก่อสร้าง
ซึ่งถือเป็นปัจจัยที่จะมีผลกระทบต่อการดำเนินงานธุรกิจของบริษัทฯ

อย่างไรก็ตาม บริษัทฯ ได้ตะหนักถึงความเสี่ยงและผลกระทบจากปัจจัยดังกล่าว
โดยพยายามติดตามและวิเคราะห์ผลกระทบต่อการดำเนินงานอย่างเป็นระบบและต่อเนื่องเพื่อป้องกันและลดผลกระทบจากปัจจัยดังกล่าวให้เหลือน้อยที่สุด
โดยในการพัฒนาโครงการ บริษัทได้มีการศึกษาและวิเคราะห์ตลาดโดยรวมแล้วเป็นอย่างดี
และได้วิเคราะห์ความต้องการของลูกค้าเพื่อให้สินค้าที่ต้องกับความต้องการของลูกค้าในด้านต่าง ๆ
เช่น ทำเลที่ตั้ง แบบบ้าน และขนาดของบ้าน เพื่อให้สามารถขายบ้านได้ตามแผนงาน

4.  ความเสี่ยงด้านการเงิน

ธุรกิจอสังหาริมทรัพย์เป็นธุรกิจที่ใช้เงินลงทุนและมีการแข่งขันสูงเพื่อให้บริษัทฯ
มีศักยภาพในการดำเนินงานทางธุรกิจ บริษัทฯ
จึงมีความจำเป็นต้องจัดหาแหล่งเงินทุนที่เหมาะสมและพอเพียงโดยมีต้นทุนอยู่ในระดับที่เหมาะสม

อย่างไรก็ตาม บริษัทฯ ได้ตะหนักถึงความเสี่ยงและผลกระทบจากปัจจัยดังกล่าว
โดยการจัดสรรหุ้นสามัญเพิ่มทุนในปี 2553 ในสัดส่วน 1 หุ้นต่อ 5 หุ้นใหม่
และมีผู้ถือหุ้นให้ความสนใจในการซื้อหุ้นเพิ่มทุนเป็นจำนวนกว่า 1,000 ล้านหุ้น